stanford-oval/wikipedia huggingface dataset:
Chris Terkelsen

| Mitalit | Mitalit | Mitalit |  |
| --- | --- | --- | --- |
|  Chris Terkelsen |  Chris Terkelsen |  Chris Terkelsen |  |
Maa:   Tanska
Miesten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Grimstad 1997 | viesti |  |
|  Hopeaa | Aichi 2005 | keskimatka |  |
| EM-kilpailut  | EM-kilpailut  | EM-kilpailut  |  |
|  Hopeaa | Roskilde 2004 | viesti |  |
Chris Terkelsen (s. 16. helmikuuta 1972) on tanskalainen suunnistaja ja maailmanmestari. Nykyisin hän edustaa Vaajakosken Terää. Aikaisemmin hän on edustanut Halden SK:ta, IFK Göteborgia, IFK Lidingö SOK:ta ja Farum-Tisvilde OK:ta.
Ainoan MM-kultansa Terkelsen voitti Grimstadissa 1997 viestisuunnistuksessa joukkuetovereinaan Torben Skovlyst, Carsten Jørgensen ja Allan Mogensen. Aichin MM-kilpailuissa 2005 Terkelsen voitti keskimatkalta hopeaa. Hän voitti EM-hopeaa viestissä Roskildessa 2004.
Terkelsen voitti suunnistuksen maailmancupin 1998. Hän on voittanut neljä maailmancupin osakilpailua. Jukolan viestin Terkelsen on voittanut kolme kertaa Halden SK:n joukkueessa vuosina 1997, 1998 ja 2000.
Coachella

Coachella voi viitata:
Coachella, kaupunki Kaliforniassa
Coachella Canal, akvedukti Kaliforniassa
Coachella Valley Music and Arts Festival, vuosittain järjestettävä musiikki- ja taidefestivaali
”Coachella – Woodstock in My Mind”, Lana Del Reyn kappale vuodelta 2017
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Coachella”, voi hakea sivunnimihaulla, laajalla sivunnimihaulla tai tekstihaulla.
Ch’ŏlliman patsas

Cholliman patsas
Ch’ŏlliman patsas (kor. 천리마동상) on muistomerkki Pohjois-Korean pääkaupungissa Pjongjangissa. Muistomerkki on valmistettu lahjaksi Kim Il-Sungille hänen täytettyään 49 vuotta. Veistos valmistui vuonna 1961. Muistomerkki koostuu 32 metriä korkeasta graniittisesta jalustasta ja 16 metriä korkeasta pronssisesta patsaasta. Yhteensä näillä on korkeutta 48 metriä.
Aiheesta muualla

Kuvia tai muita tiedostoja aiheesta Ch’ŏlliman patsas Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Ch'ŏllima-Statue
Käännös suomeksi
Cape Canaveral AFS LC-13

Cape Canaveral Air Force Station Launch Complex 13 (LC-13) on entinen rakettien laukaisualusta Cape Canaveralin avaruustukikohdan pohjoisosassa Floridassa. Alusta oli kolmanneksi eteläisin CCAFS:n Missile Row:na tunnetuista alustoista ja sijaitsi alustojen LC-12 ja LC-14 välissä. LC-13:a käytettiin Atlas ICBM:n koelaukaisuihin sekä myöhemmin muihin Atlas-rakettiperheen laukaisuihin vuosina 1958–1978. Se oli eniten käytetty ja pisimpään palvellut alkuperäisistä Atlas-laukaisualustoista (LC-11, 12, 13 ja 14).
LC-13 lisättiin huhtikuussa 1984 Yhdysvaltojen National Register of Historic Places -rekisteriin, mistä huolimatta sitä ei huollettu tarpeeksi, jolloin alusta rapistui hitaasti vuosikymmenten kuluessa. Kompleksin laukaisutorni purettiin turvallisuussyistä hallitulla räjätyksellä. Alustan betonibunkkeri purettiin kesäkuussa 2012.
Landing Zone 1

SpaceX teki viiden vuoden vuokrasopimuksen Launch Complex 13 -alustan käytöstä helmikuussa 2015. Yhtiö aikoo käyttää alustaa uudelleenkäytettävien rakettien ensimmäisten vaiheiden laskeutumisiin, minkä seurauksena alustan vanha Atlas-laukaisualusta on tarkoitus muuttaa viideksi erilliseksi laskeutumisalustaksi, joista yksi, päälasketumisalusta, olisi muita neljää selvästi suurempi.
SpaceX oli korvannut alustan alkuperäinen LC-13-kyltin uudella Landing Complex 1 -kyltillä maaliskuussa 2015. Nimi vaihtui vielä myöhemmin Landing Zone 1 -muotoon.
Ensimmäinen onnistunut laskeutuminen alustalle tapahtui 22. joulukuuta 2015 Falcon 9 -raketin 20. lennolla, joka vei 11 Orbcomm OG2 -satelliittia matalalle Maan kiertoradalle.
Aiheesta muualla

Kuvia tai muita tiedostoja aiheesta Cape Canaveral AFS LC-13 Wikimedia Commonsissa
Launch Complex 13, Air Force Space and Missile Museum (Arkistoitu – Internet Archive)
Cape Canaveralin ja Merritt Islandin laukaisualustat
| --- | --- |
Alustat:  LC-1 · LC-2 · LC-3 · LC-4 · LC-5 · LC-6 · LC-9 · LC-10 · LC-11 · LC-12 · LC-13 · LC-14 · LC-15 · LC-16 · SLC-17 · LC-18 · LC-19 · LC-20 · LC-21 · LC-22 · LC-25 · LC-26 · LC-29 · LC-30 · LC-31 · LC-32 · LC-34 · LC-36 · SLC-37 · LC-39 · SLC-40 · SLC-41 · LC-43 · LC-45 · SLC-46
Muut:  Atlantic Missile Range drop zone · Cape Canaveral Mobile Launch Area · CCSFS Skid Strip · Eastern Test Range SLBM Launch Area · Grand Turk Island drop zone · Patrick SFB · SLF
Lihavoidut alustat ovat käytössä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cape Canaveral Air Force Station Launch Complex 13
SpaceX nimesi alustan uudelleen Landing Zone 1:ksi vuonna 2015
Käännös suomeksi
Ciampino

| Ciampino |
| --- | --- |
 Ilmakuva Ciampinosta
 vaakuna
 Ciampino
 Koordinaatit: 41°48′N, 12°36′E 
Valtio:  Italia
Alue:  Latium
Metropolikaupunki:  Rooma
Hallinto:  
 – Hallinnon tyyppi:  kunta
 – Pormestari:  Giovanni Terzulli
Pinta-ala:  
 – Kokonaispinta-ala:  11 km²
Korkeus:  124 m
Väkiluku (2013):  38 145
 – Väestötiheys:  3 467 as./km²
 
 www.ciampino.gov.it 
Infobox OKVirheellinen NIMI-arvo: 
Ciampino on kaupunki Rooman metropolikaupungissa, Latiumin alueella Italiassa. Sen naapurikuntia ovat Grottaferrata, Marino ja Rooma. Vuoteen 1974 asti Ciampino oli Marinon kunnan osa. Kaupungin alueella on Ciampinon lentokenttä. Kaupungissa on noin 38 000 asukasta.
Aiheesta muualla

Kuvia tai muita tiedostoja aiheesta Ciampino Wikimedia Commonsissa
Kaupungin verkkosivut
Rooman metropolikaupunki
Affile | Agosta | Albano Laziale | Allumiere | Anguillara Sabazia | Anticoli Corrado | Anzio | Arcinazzo Romano | Ardea | Ariccia | Arsoli | Artena | Bellegra | Bracciano | Camerata Nuova | Campagnano di Roma | Canale Monterano | Canterano | Capena | Capranica Prenestina | Carpineto Romano | Casape | Castel Gandolfo | Castel Madama | Castel San Pietro Romano | Castelnuovo di Porto | Cave | Cerreto Laziale | Cervara di Roma | Cerveteri | Ciampino | Ciciliano | Cineto Romano | Civitavecchia | Civitella San Paolo | Colleferro | Colonna | Fiano Romano | Filacciano | Fiumicino | Fonte Nuova | Formello | Frascati | Gallicano nel Lazio | Gavignano | Genazzano | Genzano di Roma | Gerano | Gorga | Grottaferrata | Guidonia Montecelio | Jenne | Labico | Ladispoli | Lanuvio | Lariano | Licenza | Magliano Romano | Mandela | Manziana | Marano Equo | Marcellina | Marino | Mazzano Romano | Mentana | Monte Compatri | Monte Porzio Catone | Monteflavio | Montelanico | Montelibretti | Monterotondo | Montorio Romano | Moricone | Morlupo | Nazzano | Nemi | Nerola | Nettuno | Olevano Romano | Palestrina | Palombara Sabina | Percile | Pisoniano | Poli | Pomezia | Ponzano Romano | Riano | Rignano Flaminio | Riofreddo | Rocca Canterano | Rocca Priora | Rocca Santo Stefano | Rocca di Cave | Rocca di Papa | Roccagiovine | Roiate | Rooma | Roviano | Sacrofano | Sambuci | San Cesareo | San Gregorio da Sassola | San Polo dei Cavalieri | San Vito Romano | Sant’Angelo Romano | Sant’Oreste | Santa Marinella | Saracinesco | Segni | Subiaco | Tivoli | Tolfa | Torrita Tiberina | Trevignano Romano | Vallepietra | Vallinfreda | Valmontone | Velletri | Vicovaro | Vivaro Romano | Zagarolo
Bob Morane

Bob Morane – Samurain silmä, Suomen kansikuva.
Bob Morane on belgialainen ranskankielinen sarjakuva. Sen luoja ja käsikirjoittaja on Henri Vernes. Suomessa julkaistut tarinat on piirtänyt William Vance.
Tarina Ritarin miekka ilmestyi Suomessa Nastasarjat -lehdissä 1965. Sarjakuva ilmestyi uudelleen jatkosarjoina Zoom -sarjakuvalehdessä. Lehden ilmestymisen lakattua Bob Morane -albumeita julkaistiin Zoom-albumisarjassa, jota kustansi Sanoma-osakeyhtiö. Tämän jälkeen julkaisijana oli Semic. Otava julkaisi lisäksi vuonna 2017 viisi William Vancen piirtämää seikkailua sisältäneen kokoelman.
Sarjakuvan päähahmo on seikkailija Robert ”Bob” Morane. Hänen toverinsa on skotlantilainen William ”Bill” Ballantine. Tarinoille on ominaista kansainvälisyys sekä eksoottiset ympäristöt. Mielikuvitukselliset tekniset laitteet ja psyykkiset tapahtumat värittävät tarinoita. Toisaalta  jotkin yksityiskohdat kuten autot ja lentokoneet ovat realistisia ja tunnistettavissa.
Esimerkiksi tarinassa Samurain silmä Bob Morane näkee hotellissa nukkuessaan unta, jossa hän lepää suuressa, hiljaisessa kirkossa. Hän herää tähän ja toteaa aiemmin täyden hotellin tyhjäksi. Hänen käyttämänsä auto on Toyota Carina. Silmät sumussa -tarinassa on kauko-ohjattavia, puhaltimen ilmapatsaan varassa liikkuvia robotteja, joiden ”silmät” ovat sädease. Kivijättiläisten kosto sijoittuu Pääsiäissaarelle ja vajonneeseen kaupunkiin, joka on ollut Mú-mantereella. Seikkailun käynnistää Moranen saama telepaattinen viesti
Suomessa ilmestyneet tarinat > Romaanit

Bob Moran - Kirjat 1–9  1957–1959
Suomessa ilmestyneet tarinat > Sarjakuvat

Ritarin miekka Nastasarjat 19–24 1965
Silmät sumussa Zoom lehdet 15–21 1974
Olematon kaupunki Zoom lehdet 23–31 1974
Kauhusaaret Zoom-albumi nro 4 1974
Samurain silmä Zoom-albumi nro 9 1974
Tankki tyhjänä Seradoon 1979
Hirmuliskojen temppeli 1980
Sammakoiden linna 1980
Kivijättien kosto 1981
Kokoelma Bob Morane (2017) sisältää seikkailut
Silmät sumussa
Keltaisen varjon nuket
Seitsemän lyijyristiä
Sissisotaa Tumbagassa
Keltaisen varjon vanki.
Aiheesta muualla

Jerrman, Toni: Bob Morane. Tähtivaeltaja 4/2017.
Candelin

Candelin tai Kandelin on sukunimi, joka on muun muassa seuraavilla suomalaisilla henkilöillä:
Georg Edgar Candelin (1860–1931), insinööri ja valtiopäivämies, Leonard Candelinin poika
Leonard Candelin (1822–1907), laivanvarustaja, sahateollisuuden harjoittaja ja kauppaneuvos
Josi Kandelin (s. 1976), kitaristi
Ole Kandelin (1920–1947), taidemaalari.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Chilen kommunistinen puolue

| Chilen kommunistinen puolue> Partido Comunista de Chile |
| --- | --- |
  
  
  
Perustettu:  4. kesäkuuta 1912
Ideologia:  vasemmistopopulismi
Äänenkannattaja:  El Siglo
Chilen edustajainhuone:  2 / 155
Chilen senaatti:  2 / 50
Kotisivu:  https://pcchile.cl/
Infobox OKNimi-testi OK: 
Chilen kommunistinen puolue (esp. Partido Comunista de Chile) on chileläinen kommunistinen puolue, joka perustettiin 4. kesäkuuta 1912 nimellä Sosialistinen työväenpuolue (esp. Partido Obrero Socialista). Nykyisen nimensä puolue sai vuonna 1922. Puolueen perusti Luis Emilio Recabarren. Augusto Pinochetin sotilasdiktratuurin aikana puolueen jäseniä vangittiin ja puheenjohtaja Luis Corvalánin vapauttamiseksi luotiin kansainvälinen myötätuntokampanja. Puolueen nykyinen johtaja on Guillermo Tellier.
Puolue julkaisee lehteä nimeltä El Siglo. Puolueen nuorisojärjestö on Juventudes Comunistas. Puolue osallistui vuoden 2005 parlamenttivaaleihin (5.13 %), mutta ei saanut yhtään edustajaa parlamenttiin.
Luis Emilio Recabarren, puolueen perustaja ja johtaja 1922–1924.
Puheenjohtajat

| Pääsihteerit | Kausi | Presidentti | Kausi |
| --- | --- | --- | --- |
| Ramón Sepúlveda Leal | 1922 | Elijah Lafferte | 1956–1961 |
| Luis A. González |  | lakkautettu | 1961–2002 |
| Galvarino Gil |  | Gladys Marín | 2002–2005 |
| Maclovio Galdames |  | Guillermo Teillier | 2005– |
| José Santos Zavala | ?–? | — | — |
| Isaias Iriarte | ?–1929 | — | — |
| Carlos Contreras Labarca | 1931–1946 | — | — |
| Ricardo Fonseca | 1946–1948 | — | — |
| Oyarzun Galo González | 1948–1958 | — | — |
| Luis Corvalán | 1958–1990 | — | — |
| Volodia Teitelboim | 1990–1994 | — | — |
| Gladys Marín | 1994–2002 | — | — |
| Guillermo Teillier | 2002–2005 | — | — |
| Lautaro Carmona Soto | 2005– | — | — |
Aiheesta muualla

Kuvia tai muita tiedostoja aiheesta Chilen kommunistinen puolue Wikimedia Commonsissa
Puolueen kotisivut
Balkenenden IV hallitus

Jan Peter Balkenende vuonna 2007.
Balkenenden IV hallitus oli Alankomaiden koalitiohallitus, jossa olivat mukana Christen Democratisch Appèl (CDA), Työväenpuolue ja ChristenUnie. Pääministeri oli Jan Peter Balkenende. Kuningatar Beatrix nimitti hallituksen 22. helmikuuta 2007, ja se kaatui 20. helmikuuta 2010.
Balkenenden II hallitus kaatui kesäkuussa 2006, kun Demokraatit 66 -puolue veti tukensa pois hallitukselta, mikä johtui epäluottamuksesta siirtolaisministeri Rita Verdonkia kohtaan. Democraten 66 vaati Verdonkin eroa. Pääministeri Balkenende jätti eroilmoituksensa Beatrixille 30. kesäkuuta. Beatrix pyysi Balkenendea muodostamaan uuden väliaikaisen vähemmistöhallituksen, jossa olisi mukana Balkenenden CDA ja Vapauden ja demokratian kansanpuolue (VVD).
Alankomaissa järjestettiin ennenaikaiset parlamenttivaalit marraskuussa 2006 uuden hallituksen muodostamiseksi. Alkujaan vaalit oli suunniteltu pidettäväksi toukokuussa 2007. Balkenenden CDA:sta tuli vaalien jälkeen suurin puolue, ja toiseksi eniten ääniä sai Työväenpuolue. Balkenenden neljänteen hallitukseen tuli ministereitä kolmesta puolueesta. Kaikkiaan ministereitä tuli 16, ja Beatrix nimitti hallituksen 22. helmikuuta 2007.
Balkenenden neljäs hallitus ehti olla pystyssä kolme vuotta, kunnes se kaatui kiistaan Afganistan-operaatiosta helmikuussa 2010. Hallitus oli aiemmin päättänyt, että se vetää alankomaalaiset joukot pois Afganistanista elokuussa, kun sen mandaatti oli päättymässä. Nato oli kuitenkin pyytänyt Alankomaita pitämään sotilaansa Afganistanissa vielä elokuun jälkeenkin. CDA olisi ollut valmis siihen, mutta hallituksen toiseksi suurin puolue Työväenpuolue ei suostunut. Balkenende ilmoitti 20. helmikuuta, että maan hallitus oli kaatunut. Puolueet eivät päässet Afganistan-kysymyksessä yhteisymmärrykseen 16 tuntia kestäneiden neuvottujen jälkeen.
Uudet parlamenttivaalit pidettiin 9. kesäkuuta 2010. Niiden jälkeen Alankomaille muodostettiin 14. lokakuuta 2010 uusi hallitus Mark Rutten ensimmäinen hallitus. Siihen asti Balkenende johti toimitusministeristöä.
Ministerit

| Asema | Asema | Ministeriö | Nimi | Puolue |
| --- | --- | --- | --- | --- |
|  | Pääministeri | Yleisten asioiden ministeriö | Jan Peter Balkenende | CDA |
|  | Varapääministeri /   Ministeri | Valtiovarainministeriö | Wouter Bos | PvdA |
|  | Varapääministeri /  Salkuton ministeri | Kansanterveys-, hyvinvointi- ja urheiluministeriö | André Rouvoet | CU |
|  | Ministeri | Ulkoasiainministeriö | Maxime Verhagen | CDA |
|  | Ministeri | Oikeusministeriö | Ernst Hirsch Ballin | CDA |
|  | Ministeri | Sisä- ja kuningaskuntasuhteiden ministeriö | Guusje ter Horst | PvdA |
|  | Ministeri | Opetus-, kulttuuri- ja tiedeministeriö | Ronald Plasterk | PvdA |
|  | Ministeri | Puolustusministeriö | Eimert van Middelkoop | CU |
|  | Ministeri | Liikenne- ja vesihallintoministeriö | Camiel Eurlings | CDA |
|  | Ministeri | Talousministeriö | Maria van der Hoeven | CDA |
|  | Ministeri | Maatalous-, luonto- ja elintarvikelaatuministeriö | Gerda Verburg | CDA |
|  | Ministeri | Sosiaali- ja työllisyysministeriö | Piet Hein Donner | CDA |
|  | Ministeri | Kansanterveys-, hyvinvointi- ja urheiluministeriö | Ab Klink | CDA |
|  | Ministeri | Asunto-, aluesuunnittelu- ja ympäristöministeriö | Jacqueline Cramer | PvdA |
|  | Salkuton ministeri | Asunto-, aluesuunnittelu- ja ympäristöministeriö | Eberhard van der Laan | PvdA |
|  | Ministeri | Ulkoasiainministeriö | Bert Koenders | PvdA |
|  | Valtiosihteeri* | Ulkoasiainministeriö | Frans Timmermans | PvdA |
|  | Valtiosihteeri* | Talousministeriö | Frank Heemskerk | PvdA |
|  | Valtiosihteeri | Valtiovarainministeriö | Jan Kees de Jager | CDA |
|  | Valtiosihteeri | Oikeusministeriö | Nebahat Albayrak | PvdA |
|  | Valtiosihteeri | Sisä- ja kuningaskuntasuhteiden ministeriö | Ank Bijleveld-Schouten | CDA |
|  | Valtiosihteeri | Opetus-, kulttuuri- ja tiedeministeriö | Marja van Bijsterveldt | CDA |
|  | Valtiosihteeri | Opetus-, kulttuuri- ja tiedeministeriö | Sharon Dijksma | PvdA |
|  | Valtiosihteeri | Puolustusministeriö | Jack de Vries | CDA |
|  | Valtiosihteeri | Liikenne- ja vesihallintoministeriö | Tineke Huizinga | CU |
|  | Valtiosihteeri | Sosiaali- ja työllisyysministeriö | Jetta Klijnsma | PvdA |
|  | Valtiosihteeri | Kansanterveys-, hyvinvointi- ja urheiluministeriö | Jet Bussemaker | PvdA |
*Ulkoasiainministeriöiden valtiosihteereitä voidaan kutsua ministereiksi ulkomaihin liittyvissä asioissa. Ulkoasiainministeriön valtiosihteeriä kutsutaan Eurooppa-ministeriksi, ja talousministeriön valtiosihteeriä ulkomaankauppaministeriksi.
Lähde: Volkskrant profiles of all ministers
Aiheesta muualla

Kuvia tai muita tiedostoja aiheesta Balkenenden IV hallitus Wikimedia Commonsissa
Wikiuutisissa on aiheeseen liittyvä uutinen: Afganistan-kysymys kaatoi Alankomaiden hallituksen
Candace Chapman

| Mitalit | Mitalit | Mitalit |  |
| --- | --- | --- | --- |
|  Candace Chapman vuonna 2013. |  Candace Chapman vuonna 2013. |  Candace Chapman vuonna 2013. |  |
Maa:   Kanada
Naisten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 |  |  |
Candace Chapman (s. 2. huhtikuuta 1983 Port of Spain, Trinidad ja Tobago) on kanadalainen jalkapalloilija. Hän pelasi Kanadan naisten maajoukkueessa 114 maaottelua ja teki kuusi maalia. Hän voitti kultaa maanosaliitto CONCACAF:in mestaruuskilpailuissa vuonna 2010 ja saavutti olympiapronssia Lontoossa 2012. Hän oli pelipaikaltaan puolustaja.
Chapman pelasi alle 19-vuotiaiden MM-kilpailuissa vuonna 2002 Kanadan saavuttaessa hopeaa.
Candace Crawford

| Mitalit> Maa:   Kanada.Naisten alppihiihto.MM-kilpailut  | Mitalit> Maa:   Kanada.Naisten alppihiihto.MM-kilpailut  | Mitalit> Maa:   Kanada.Naisten alppihiihto.MM-kilpailut  | Maa:   Kanada> Naisten alppihiihto. |
| --- | --- | --- | --- |
|  Hopeaa | Vail / Beaver Creek 2015 | joukkuekilpailu |  |
Candace Crawford (s. 11. maaliskuuta 1994) on kanadalainen alppihiihtäjä.
Alppihiihdon maailmancupissa Crawford kilpaili ensimmäisen kerran Söldenin pujottelussa lokakuussa 2014. Maailmancupin pisteille hän pääsi ensimmäisen kerran Kühtain pujottelussa joulukuussa 2014 oltuaan 25:s. Kymmenen parhaan joukkoon hän sijoittui ensimmäisen kerran oltuaan yhdeksäs Soldeun alppiyhdistetyssä helmikuussa 2016. Vailin / Beaver Creekin MM-kilpailuissa 2015 Crawford saavutti hopeaa joukkuekilpailussa. Suurpujottelussa hän sijoittui 29:nneksi.
CoRoT-Exo-3b

CoRoT-Exo-3b on erikoinen tähtitieteellinen kohde, jonka löysi Ranskan avaruusviraston CoRoT-satelliitti vuonna 2008. Se kiertää G0 V spektriluokan tähteä GSC 00465-01645 noin 0,052 AU:n etäisyydellä .
CoRoT-Exo-3b on poikkeuksellinen kohde, sillä se näyttäisi olevan jonkinlainen välimuoto ruskean kääpiötähden ja jättiläisplaneetan välillä. Kohde löydettiin muiden CoRoT'n löytämien planeettojen tapaan ylikulun perusteella, joten sekä sen läpimitta että massa on voitu määrittää. Kohteen massa on 20,2 kertaa oman aurinkokuntamme Jupiterin massan verran, mikä on tyypillinen arvo ruskeille kääpiötähdille. Läpimitaltaan CoRoT-Exo-3b on kuitenkin vain 0,83 kertaa Jupiterin läpimitta. Tämä tekee siitä aivan liian pienen, jotta kyseessä voisi olla suuri jättiläisplaneetta tähdestä puhumattakaan.  Suuren massan ja pienen läpimitan vuoksi kohteen keskitiheys on poikkeuksellisen suuri. Jos kyseessä osoittautuu olevan tähti, se on kooltaan pienin tunnettu sellainen.
Aiheesta muualla

ESAn uutinen (englanniksi)
Cape Canaveral AFS LC-16

Cape Canaveral Air Force Station Space Launch Complex 16 (LC-16) oli rakettien laukaisukompleksi Cape Canaveral Space Force Stationissa Floridassa. Kompleksia on käytetty vuosina 1959–1982 Titan-rakettien ja Pershing-ohjusten laukaisuihin.
Historia

Alustan rakentamissopimus solmittiin tammikuun 1957 lopulla ja rakennustyöt käynnistyivät saman vuoden aikana. Alusta valmistui heinäkuussa 1958, ja Yhdysvaltain ilmavoimat hyväksyi sen käyttöön helmikuussa 1959. Alustan rakentamiseen kului 4,9 miljoonaa dollaria. Alustalta laukaistiin ensimmäinen Titan I -raketti 12. joulukuuta 1959. Tyypin raketteja laukaistiin alustalta kaikkiaan kuusi viimeisen laukaisun tapahtuessa 27. toukokuuta 1960. Alusta muutettiin tämän jälkeen Titan II -raketille soveltuvaksi ensimmäisen laukaisun tapahtuessa 16. maaliskuuta 1962. Titan II -raketteja laukaistiin kompleksilta kaikkiaan seitsemän viimeisen laukaisun tapahtuessa 29. toukokuuta 1963. Alusta siirtyi tammikuussa 1965 NASAn käyttöön, joka toteutti sillä Apollo-ohjelman huoltomoduulin SPS-moottorin koekäyttöjä ja Gemini-ohjelman miehistöhuoltoa.
Kompleksi deaktivoitiin vuonna 1969, mutta palautettiin takaisin käyttöön vuonna 1972, kun sitä alettiin käyttää Nato-joukkojen Pershing-ohjuksen laukaisukoulutukseen. Ensimmäinen Pershing Ia laukaistiin alustalta 7. toukokuuta 1974. Alustalta laukaistiin kaikkiaan 88 tyypin ohjusta viimeisen laukaisun tapahtuessa 13. lokakuuta 1983, ja sillä oli kaikkiaan kuusi ohjusten laukaisulaitteistoa. Ensimmäinen päivitetty Pershing II -ohjus laukaistiin 22. heinäkuuta 1982. Päivitettyä tyyppiä laukaistiin kaikkiaan 49 kappaletta viimeisen laukaisun tapahtuessa 21. maaliskuuta 1988. LC-16 käyttö lopetettiin INF-sopimuksen nojalla.
Kuvia

Titan I -ohjus räjähtää laukaisualustalla 12. joulukuuta 1959.
Titan I -ohjus nousee alustalta mukanaan RVX-3-paluukapseli 8. maaliskuuta 1960.
Neil Armstrong LC-16 -alustalla 16. maaliskuuta 1960 ennen Gemini 8 -lentoa.
James A. Lovell ja Buzz Aldrin LC-16 -alustalla 11. marraskuuta 1966 ennen Gemini 12 -lentoa.
Aiheesta muualla

Kuvia tai muita tiedostoja aiheesta Cape Canaveral AFS LC-16 Wikimedia Commonsissa
Cape Canaveralin ja Merritt Islandin laukaisualustat
| --- | --- |
Alustat:  LC-1 · LC-2 · LC-3 · LC-4 · LC-5 · LC-6 · LC-9 · LC-10 · LC-11 · LC-12 · LC-13 · LC-14 · LC-15 · LC-16 · SLC-17 · LC-18 · LC-19 · LC-20 · LC-21 · LC-22 · LC-25 · LC-26 · LC-29 · LC-30 · LC-31 · LC-32 · LC-34 · LC-36 · SLC-37 · LC-39 · SLC-40 · SLC-41 · LC-43 · LC-45 · SLC-46
Muut:  Atlantic Missile Range drop zone · Cape Canaveral Mobile Launch Area · CCSFS Skid Strip · Eastern Test Range SLBM Launch Area · Grand Turk Island drop zone · Patrick SFB · SLF
Lihavoidut alustat ovat käytössä.
Chillaa veli

| ”Chillaa veli” Sexmane |
| --- | --- | --- |

Singlen tiedot
 Albumilta: Sextape II
 Julkaistu: 8. heinäkuuta 2022
 Formaatti: digitaalinen
 Tyylilaji: hip hop, rap
 Kesto: 02.51
 Levy-yhtiö: Sony Music
Sexmanen muut singlet
| ”40K” 2022 | ”Chillaa Veli” 2022 | ”Sekavaa ja hiton vaikeet” 2022 |
”Chillaa veli” on rap-artisti Sexmanen singlejulkaisu hänen kolmannelta studioalbumiltaan, Sextape II. Kappale on albumin toinen single sekä albumin yhdeksäs kappale, ja se julkaistiin 8. heinäkuuta 2022 Sony Musicin kautta.
Listasijoitukset

| Lista | Paras sijoitus |
| --- | --- |
Suomen virallinen lista: 2
Radiolista: 55